Paġna Il-Kunsill tas-Sigurtà tan-Nazzjonijiet Uniti ddeċieda li erba' persuni għandhom jiġu inklużi fil-lista ta' persuni u entitajiet soġġetti għall-miżuri imposti mill-paragrafi 13 u 15 tar-Riżoluzzjoni 1596 (2005). Il-persuni kkonċernati jistgħu fi kwalunkwe ħin jippreżentaw talba lill-Kumitat tan-NU stabbilit skont il-paragrafu 8 ta' UNSCR 1533 (2004), flimkien ma' kwalunkwe dokumentazzjoni ġustifikattiva, sabiex id-deċiżjonijiet li jkunu inklużi fil-lista tan-NU jiġu kkunsidrati mill-ġdid. Dik it-talba għandha tintbagħat fl-indirizz li ġej: B'segwitu għad-deċiżjoni tan-NU, il-Kunsill tal-Unjoni Ewropea ddetermina li l-persuni li jidhru fl-Annessi msemmija hawn fuq għandhom jiġu inklużi fil-lista ta' persuni u entitajiet li huma soġġetti għall-miżuri restrittivi previsti fid-Deċiżjoni 2010/788/PESK, kif implimentata bid-Deċiżjoni ta' Implimentazzjoni (PESK) 2018/202 u r-Regolament (KE) Nru 1183/2005 kif implimentat bir-Regolament ta' Implimentazzjoni (UE) 2018/197. Ir-raġunijiet għad-deżinjazzjoni tal-persuni kkonċernati jidhru fl-entrati rilevanti fl-Anness għad-Deċiżjoni 2010/788/PESK u fl-Anness I għar-Regolament (KE) Nru 1183/2005. Qed tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fuq is-siti web fl-Anness II għar-Regolament (KE) Nru 1183/2005, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 3 tar-Regolament). Il-persuni kkonċernati jistgħu jippreżentaw talba lill-Kunsill, flimkien ma' dokumentazzjoni ġustifikattiva, sabiex id-deċiżjoni li jkunu inklużi fil-listi msemmija hawn fuq terġa' tiġi kkunsidrata, fl-indirizz li ġej: Qed tinġibed ukoll l-attenzjoni tal-persuni u l-entità kkonċernati għall-possibbiltà li jikkontestaw id-deċiżjoni tal-Kunsill quddiem il-Qorti Ġenerali tal-Unjoni Ewropea, f'konformità mal-kondizzjonijiet stipulati fl-Artikolu 275(2), u l-Artikolu 263(4) u (6) tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DG C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment fdat bl-operazzjoni ta' pproċessar hu l-Unità 1C ta' DG C li tista' tiġi kkuntattjata fl-indirizz: L-għan tal-operazzjoni ta' proċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (KE) Nru 1183/2005. Is-suġġetti tad-data huma l-persuni fiżiċi li jissodisfaw il-kriterji għall-elenkar kif stipulat f'dak ir-Regolament. Id-data personali miġbura tinkludi d-data meħtieġa għall-identifikazzjoni korretta tal-persuna kkonċernata, id-Dikjarazzjoni tar-Raġunijiet u kwalunkwe data oħra relatata. Id-data personali miġbura tista' tiġi kondiviża skont il-ħtieġa mas-Servizz Ewropew għall-Azzjoni Esterna u l-Kummissjoni. Id-data personali tinżamm għal 5 snin minn meta s-suġġett tad-data jkun tneħħa mil-lista ta' persuni soġġetti għall-iffriżar tal-assi jew minn meta tiskadi l-validità tal-miżura, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Is-suġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001. "Dawn is-subintestaturi jinkludu apparat ikkontrollat remotament għall-ġbid u l-irreġistrar ta' filmati u ritratti li huwa maħluq speċifikament li jintuża ma' elikotteri b'bosta skrejjen (hekk imsejħa droni), pereżempju billi jitwaħħal ma' elementi ta' kuntatt apposta. Dan l-apparat jintuża għall-ġbid ta' filmati u ritratti tal-ambjent mill-ajru u jippermetti lill-utent jikkontrolla b'mod viżiv it-titjira tad-dron. Dan apparat huwa dejjem ikklassifikat taħt dawn is-subintestaturi ikun xi jkun it-tul tal-perjodu tal-irrekordjar tal-filmati peress li l-irrekordjar tal-filmati huwa l-funzjoni prinċipali. Ara wkoll l-opinjoni tal-klassifikazzjoni HS 8525.80/3." Dan l-avviż jikkonċerna l-impriżi li ġejjin: Oney Bank SA (Franza), ikkontrollat minn Auchan Holding (Franza), kif ukoll 4finance Holding SA (il-Lussemburgu), ikkontrollata minn Tirona Limited (Ċipru). Oney Bank SA u 4finance Holding S.A jakkwistaw fis-sens tal-Artikoli 3(1)(b) u 3(4) tar-Regolament dwar l-Għaqdiet, il-kontroll konġunt ta' Finey SA, kumpanija ġdida li tikkostitwixxi impriża konġunta (joint venture, JV). Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: Oney jipprovdi servizzi ta' kreditu għal xiri li jsir fi ħwienet li huma proprjetà ta' Auchan Holding, tas-sussidjarji tagħha jew ta' sħab kummerċjali oħra. 4finance toffri self personali online, permezz ta' ċentri telefoniċi u permezz ta' distributuri tal-kreditu minn terzi persuni. Finey, il-joint venture, se toffri self ta' flus mhux iggarantit lill-klijenti fil-Polonja. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Isem tal-grupp Tip ta' grupp Aktar minn persuna waħda Parteċipanti Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn: Korp ta' Kontroll, isem, rabta Emenda għall-Ispeċifikazzjoni tal-prodott ta' DOP jew IĠP irreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Emenda tal-Ispeċifikazzjoni tal-prodott ta' DOP jew IĠP irreġistrata li għaliha ma jkun ġie rreġistrat l-ebda dokument uniku (jew ekwivalenti) u li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Iċ-ċikwejra varjegata li hija intitolata li tiġi kkwalifikata bl-IĠP hija esklużavament u totalment dik prodotta fit-territorji tal-provinċji ta' Treviso, Padova u Venezja li huma speċifikati hawn taħt, minn kultivaturi ta' artijiet adattati li jintużaw kull sena għat-tali kultivazzjoni." Karatteristiċi tal-prodott Meta titqiegħed għall-konsum iċ-ċikwejra bl-IĠP "Radicchio Variegato di Castelfranco" irid ikollha l-karatterisitiċi li ġejjin. id-dehra: faxxina ta' forma sabiħa u bi lwien li jleqqu, b'dijametru minimu ta' 15-il cm; mill-bażi tagħha hemm saff weraq ċatt, u aktar ma tersaq lejn iċ-ċentru, li hu mingħajr il-qalba, aktar is-saff weraq ikun gradwalment immejjel 'il fuq, tul massimu taz-zokk ta' 4 cm, b'dijametru proporzjonali għad-daqs tal-faxxina stess; weraq kemm jista' jkun ħoxnin, b'tarf mhux regolari, bil-parti wiesgħa immewġa, b'forma għat-tond; il-kulur: weraq abjad fil-krema b'varjegaturi mxerrda b'mod ibbilanċjat fuq wiċċ il-werqa ta' sfumaturi differenti li jvarjaw mill-vjola ċar għall-aħmar fil-vjola u għall-aħmar jgħajjat; it-togħma: weraq b'togħma ħelwa sa gradevolment imrajra delikata ħafna; id-daqs: faxxina b'piż minimu ta' 100 g, b'dijametru minimu ta' 15-il cm. Il-profil tal-prodott tar-Radicchio Variegato di Castelfranco huwa kif ġej: grad perfett ta' maturazzjoni; kulur abjad-krema b'varjegaturi mxerrda b'mod ibbilanċjat mill-vjola ċar sal-aħmar jgħajjat, weraq b'tarf mhux regolari u l-parti wiesgħa (limb) kemmxejn immewġa, konsistenza tal-faxxina tajba, daqs medju-kbir, uniformità fid-daqs tal-faxxini, tħejjija preċiża, raffinata, mingħajr difetti, zokk proporzjonali għall-faxxina u mhux itwal minn 4 cm." L-istruttura tal-ispeċifikazzjoni tal-prodott ġiet adattata għall-ordni tal-kontenut tal-ispeċifikazzjoni tal-prodott hekk kif elenkat fl-Artikolu 7 tar-Regolament (UE) Nru 1151/2012. L-Artikolu 2 ġie sostitwit bit-test rigward id-deskrizzjoni tal-prodott, li l-ewwel kien jinsab fl-Artikolu 6, filwaqt li t-test rigward ir-regoli tal-użu tressaq mill-Artikolu 2 għall-Artikolu 3. Id-dispożizzjonijiet previsti fl-ewwel paragrafu tat-test il-ġdid tressqu mill-Artikolu 4 tal-Ispeċifikazzjoni tal-Prodott fis-seħħ. Iż-żona tal-produzzjoni u l-ippakkjar tar-Radicchio Variegato di Castelfranco tinkludi, fl-ambitu tal-provinċji ta' Treviso, Padova u Venezja, it-territorju amministrattiv kollu tal-Komuni elenkati hawn taħt: Iċ-ċikwejra varjegata li hija intitolata li tiġi kkwalifikata bl-IĠP hija esklużavament u totalment dik prodotta fit-territorji tal-provinċji ta' Treviso, Padova u Venezja li huma speċifikati hawn taħt. Iż-żona tal-produzzjoni u l-ippakkjar tar-Radicchio Variegato di Castelfranco tinkludi, fl-ambitu tal-provinċji ta' Treviso, Padova u Venezja, it-territorju amministrattiv kollu tal-muniċipalitajiet elenkati hawn taħt: Iddaħħal it-test rigward ir-regoli tal-użu li qabel kien fl-Artikolu 2 għall-koerenza tal-kontenut bejn il-paragrafu u l-Artikolu inkwistjoni. Żdiedu żewġ muniċipalitajiet – Tribano fil-provinċja ta' Padova u Marcon fil-provinċja ta' Venezja – minħabba li l-Radicchio Variegato di Castelfranco jirrappreżenta kultivazzjoni tipika u karatteristika ta' din iż-żona tal-Veneto. B'mod partikolari, il-fatturi tal-bejgħ antiki, saħansitra għal kwalità speċjali, mill-azjendi bl-uffiċċju reġistrat u/jew artijiet f'dawn il-muniċipalitajiet, huma xieda u appoġġ għat-tradizzjoni storika fiż-żewġ muniċipalitajiet msemmija hawn fuq u għall-għarfien tekniku fil-produzzjoni li jorbot il-kultivaturi f'dawn il-muniċipalitajiet mal-kultivaturi l-oħra kollha tar-Radicchio Variegato di Castelfranco IĠP. Għalhekk qed issir talba sabiex jiġi indirizzat in-nuqqas ta' partijiet interessati speċifiċi, meta nkisbeti l-IĠP, kważi 20 sena ilu. Il-kundizzjonijiet tal-impjant u l-operazzjonijiet tal-ħsad għall-produzzjoni tal-IĠP "Radicchio Variegato di Castelfranco" għandhom ikunu dawk tradizzjonali taż-żona kif ukoll adatti biex il-faxxini jiksbu l-karatteristiċi speċifiċi. Għall-produzzoni tal-IĠP "Radicchio Variegato di Castelfranco" għandhom jitqiesu bħala adatti dawk l-artijiet b'ħamrija friska u profonda, skulati sew mill-ilma u li ma għandhomx wisq elementi nutrittivi, partikolarment in-nitroġenu, u b'reazzjoni mhux alkalina. Huma partikolarment indikati ż-żoni tal-kultivazzjoni f'raba' tafli - ramli ta' alluvjoni antika fi stat ta' dekalċifikazzjoni u b'sitwazzjoni klimatika karatterizzata minn sjuf b'ammont biżżejjed ta' xita u b'temperaturi massimi baxxi, ħrajjef nixfin, xtiewi li jibdew jiksu qabel il-waqt u b'temperaturi minimi sa 10 °C taħt iż-żero. Għall-IĠP "Radicchio Variegato di Castelfranco" il-wisa' bejn ix-xtieli, wara l-operazzjonijiet ta' żriegħ jew ta' qlugħ ta' xtieli biex jitħawlu post ieħor u t-tnaqqis sussegwenti fid-densità tax-xtieli żgħar, ma għandhiex taqbeż is-seba' xtieli għal kull metru kwadru. Għall-finijiet tal-klassifikazzjoni tal-prodott bl-IĠP "Radicchio Variegato di Castelfranco" il-produzzjoni massima għal kull ettaru ta' raba' kkultivat ma għandhomx jaqbżu 6 000 kg (eskluża kull tolleranza). Il-piż massimu ta' kull unità tal-faxxini li jagħmlu l-prodott lest ma jistax jaqbeż 0,4 kg (eskluża kull tolleranza)." Kull fażi tal-proċess tal-produzzjoni jiġi mmonitorjat billi jiġu rreġistrati l-inputs u l-outpus kollha. It-traċċabbiltà tal-prodott tiġi ggarantita b'dan il-mod, kif ukoll permezz ta' tniżżil f'listi speċifiċi, ġestiti mill-korp ta' spezzjoni, tal-artijiet, tal-produtturi u ta' dawk responsabbli mill-ippakkjar, permezz taż-żamma tar-reġistri ta' produzzjoni u l-ippakkjar u n-notifika immedjata lill-korp ta' spezzjoni tal-kwantitajiet prodotti. Il-persuni kollha, kemm fiżiċi kif ukoll ġuridiċi, imniżżla fil-listi relevanti huma soġġetti għal verifiki mill-korp ta' spezzjoni, skont kif previst fl-ispeċifikazzjoni tal-prodott u fil-pjan ta' spezzjoni relatat." L-istruttura tal-ispeċifikazzjoni tal-prodott ġiet adattata għall-ordni tal-kontenut tal-ispeċifikazzjoni tal-prodott hekk kif elenkat fl-Artikolu 7 tar-Regolament (UE) Nru 1151/2012. L-Artikolu 4 jinbidel billi jiżdied it-test fir-rigward tal-oriġini tal-prodott u r-regoli dwar it-traċċabbiltà. L-informazzjoni fil-paragrafu 2 u 3 fir-rigward tal-karatteristiċi ambjentali tressqet għall-Artikolu 6 filwaqt li l-paragrafi 4, 5 u 6 ġew emendati u tressqu għall-Artikolu li jmiss, l-Artikolu 5. Il-paragrafi li ġejjin tal-Artikolu 4 tal-Ispeċifikazzjoni tal-prodott fis-seħħ ġew emendati u tressqu għall-Artikolu 5. "Il-produzzjoni tar-"Radicchio Variegato di Castelfranza" tista' tibda jew biż-żargħa jew bil-qlugħ tax-xitla biex titħawwel post ieħor. Għall-IĠP "Radicchio Variegato di Castelfranco""il-wisa' bejn ix-xtieli, wara l-operazzjonijiet ta' żargħa jew qlugħ ta' xtieli biex jitħawlu post ieħor u t-tnaqqis sussegwenti fid-densità tax-xtieli żgħar, ma għandhiex taqbeż is-7 xtieli għal kull metru kwadru." Għall-finijiet tal-klassifikazzjoni tal-prodott bl-IĠP "Radicchio Variegato di Castelfranco" il-produzzjoni massima għal kull ettaru ta' raba' kkultivat ma għandhomx jaqbżu 6 000 kg (eskluża kull tolleranza). Il-piż massimu ta' kull unità tal-faxxini li jagħmlu l-prodott lest ma jistax jaqbeż 0,4 kg (eskluża kull tolleranza)." "Il-produzzjoni tar-"Radicchio Variegato di Castelfranco" issir minn kultivaturi ta' artijiet adattati li jintużaw kull sena għat-tali kultivazzjoni u tibda jew biż-żrigħ jew bil-qlugħ tax-xitla biex titħawwel post ieħor Għall-IĠP "Radicchio Variegato di Castelfranco" il-wisa' bejn ix-xtieli, wara l-operazzjonijiet ta' żriegħ jew ta' qlugħ ta' xtieli biex jitħawlu post ieħor u t-tnaqqis sussegwenti fid-densità tax-xtieli żgħar, ma għandhiex taqbeż it-tmien xtieli għal kull metru kwadru. Għall-finijiet tal-klassifikazzjoni tal-prodott bl-IĠP "Radicchio Variegato di Castelfranco" il-produzzjoni massima għal kull ettaru ta' raba' kkultivat ma għandhiex taqbeż 12 000 kg (eskluża kull tolleranza). Il-piż massimu ta' kull unità tal-faxxini li jagħmlu l-prodott lest ma jistax jaqbeż 0,6 kg." Ir-referenza għall-kultivaturi ta' artijiet adattati li jintużaw kull sena għat-tali kultivazzjoni" tressqet mill-Artikolu 2 "Użu" għall-Artikolu 4 rilevanti "Metodu ta' produzzjoni. Il-paragrafu dwar id-densità tal-pjanti għal kull metru kwadru tressaq mill-Artikolu 4 għall-Artikolu 5 rilevanti tal-Ispeċifikazzjoni tal-Prodott. Iż-żieda fid-densità minn seba' għal tmien pjanti għal kull metru kwadru hija meħtieġa biex jiġu prodotti faxxini ta' daqs iżgħar li, filwaqt li jikkonformaw mal-karatteristiċi kwalitattivi stipulati fl-ispeċifikazzjoni tal-prodott, huma maħsuba biex jissodisfaw id-domanda ta' ċerti tipi ta' konsumaturi bħal pereżempju familji żgħar ta' persuna waħda jew tnejn. Il-paragrafu dwar il-piż massimu tal-faxxini tressaq mill-Artikolu 4 għall-Artikolu 5 rilevanti tal-Ispeċifikazzjoni tal-Prodott. Iż-żieda fil-piż massimu ta' kull unità tal-faxxini minn 0,4 kg għal 0,6 kg u ż-żieda fil-produzzjoni massima jqisu t-titjib tal-produttività tal-pjanti dovuta għall-ħidma kontinwa tas-selezzjoni tal-massa li titwettaq mill-produtturi minn mindu saret ir-reġistrazzjoni tal-isem. Barra minn hekk, ittejbu t-tekniki tal-produzzjoni, it-teknika għall-ġestjoni tal-organiżmi ta' ħsara u l-arranġamenti agrarji tekniċi tal-artijiet ikkultivati. L-introduzzjoni ta' magni mfassla speċjalment biex il-fażijiet ta' ħsad ikunu aktar puntwali u effettivi li jwasslu għal inqas telf tal-prodott u l-użu ta' ambjenti kkontrollati għall-ipproċessar u l-ħażna temporanja tal-prodott qabel l-introduzzjoni fis-suq jikkontribwixxu għaż-żieda fil-produttività." Is-sentenza li ġejja tal-Artikolu 5: "F'każ li x-xitla tinqala' u titħawwel post ieħor, dan għandu jsir bejn il-15 ta' Ġunju u l-31 ta' Awwissu." hija emendata kif ġej: "F'każ li x-xitla tinqala' u titħawwel post ieħor, dan għandu jsir bejn il-15 ta' Ġunju u l-10 ta' Settembru." Il-perjodu itwal biex isir dan il-proċess iqis il-varjabbiltà tal-klima. Fil-fatt, huwa possibbli li l-kundizzjonijiet klimatiċi jwasslu għal posponiment tad-data tal-aħħar tħawwil. Minħabba f'hekk, id-data sa meta għandhom jitwettqu l-operazzjonijiet ta' tħawwil minn post għal ieħor ġiet postposta għall-10 ta' Settembru. Il-paragrafu tal-Artikolu 5 "Il-forzatura tar-"Radicchio Variegato di Castelfranco" jista' jsir b'żewġ modi: jista' jsir billi: il-faxxini jingħaddsu vertikalment fl-ilma ġieri fi 11 °C sa ħdejn iz-zokk, sakemm jintlaħaq il-grad ta' maturazzjoni meħtieġ mill-karatteristiċi deskritti hawn fuq u indikati fl-Artikolu 6; jew f'ambjenti msaħħna fir-raba', billi jiġi garantit grad ta' tira sew tal-għeruq, titnaqqas l-intensità tad-dawl u jiġi ffavorit l-iżvilupp ta' nebbieta ta' kull faxxina." Huwa emendat kif ġej "Il-forzatura tar-"Radicchio Variegato di Castelfranco" jista' jsir b'żewġ modi: il-faxxini jingħaddsu vertikalment fl-ilma ġieri f'temperatura minima ta' 11 °C sa ħdejn iz-zokk, sakemm jintlaħaq il-grad ta' maturazzjoni meħtieġ mill-karatteristiċi deskritti hawn fuq; jew inkella f'ambjenti msaħħna fir-raba', billi jiġi garantit grad ta' tira sew tal-għeruq, titnaqqas l-intensità tad-dawl u jiġi ffavorit l-iżvilupp ta' nebbieta ta' kull faxxina." Huwa propost li titqies it-temperatura tal-ilma, definita aktar minn 20 sena ilu, bħala t-temperatura minima ottimali biex jiġi ffaċilitat l-ibbliċjar. Il-parametru stabbilit fl-ispeċifikazzjoni tal-prodott fis-seħħ illum jirriżulta wisq strett minħabba l-kobor taż-żona ta' produzzjoni f'52 muniċipalità tal-provinċji ta' Treviso, Padova u Venezja. Il-bidu tal-operazzjonijiet ta' kull ħsad għandu jitniżżel progressivament mill-amministratur, fi skeda tal-azjenda apposta. L-amministratur għandu jiddikjara lill-organu ta' spezzjoni l-kwantitajiet ta' prodotti lesti biex jidħlu fis-suq, miksuba mis-sena ta' produzzjoni. L-amministratur għandu fl-istess ħin jindika din il-kwantità fuq l-iskeda tal-azjenda, billi jniżżel id-data li fiha jikkonsenjaha lill-pakkettatur, ħlief meta hu jwettaq direttament l-operazzjoni ta' ppakkjar". tneħħa. Id-dispożizzjonijiet tal-Artikolu 8 tneħħew minħabba li huma inklużi fir-regoli miktuba fl-Artikolu 4. Ir-radicchio li jitqiegħed għall-konsum bl-użu tal-IĠP "Radicchio Variegato di Castelfranco" għandu jiġi ppakkjat: f'kontenituri idonei b'bażi ta' 30 × 50 jew 30 × 40 ċm u jesgħu sa massimu ta' 5 kg tal-prodott; f'kontenituri idonei b'daqs ta' 40 × 60 ċm u jesgħu sa massimu ta' 7,5 kg tal-prodott; f'kontenituri idonei ta' daqs differenti sakemm ma jesgħux aktar minn 2 kg tal-prodott. Kull kontenitur għandu jkollu għatu li jissiġilla sabiex jimpedixxi li l-kontenut jitneħħa mingħajr ma jinkiser is-siġill." Iċ-ċikwejra li titqiegħed għall-konsum bl-użu tal-IĠP "Radicchio Variegato di Castelfranco" għandha tiġi ppakkjata f'kontenituri apposta għall-ikel, sakemm ma jaqbżux piż totali ta' 10 kg. It-tali pakketti jridu jkollhom karatteristiċi li jippermettu konservazzjoni tajba tal-prodott billi jiġi evitat li dan tal-aħħar jitħassar jew jitfarrak. Fil-każ ta' prodott maħsub għall-ipproċessar, dan jista' jiġi kkumerċjalizzat f'kontenituri apposta (bins), sakemm il-piż nett tagħhom ma jkunx aktar minn 250 kg. Fuq kull kontenitur irid ikun hemm għatu ssiġillat bħala garanzija għall-konsumatur finali. Fil-każ ta' bejgħ bl-imnut f'pakketti ta' piż nett ta' aktar minn 2 kg, is-siġill jista' jinkiser u l-prodott jitneħħa mill-kontenitur biex jinbiegħ f'unitajiet individwali lill-konsumatur finali." Ġew eliminati r-referenzi għad-daqsijiet tal-pakketti. L-emenda hija mitluba minħabba l-ħtieġa għal politiki ta' kummerċjalizzazzjoni dejjem aktar effikaċi, meta jitqiesu l-eżiġenzi dejjem aktar numerużi tad-distribuzzjoni moderna, tal-industriji tal-ipproċessar u tal-konsumaturi, li jeħtieġu li jkun hemm aktar flessibbiltà u innovazzjoni fl-għażla tal-imballaġġ ideali. Huma previsti regoli speċifiċi għal kull prodott maħsub għall-ipproċessar. L-eżiġenza ulterjuri li l-prodott maħsub għall-ipproċessar jiġi pprovdut f'kontenituri aktar adattati għall-eżiġenzi tal-immaniġġjar u l-ipproċessar u t-tnaqqis konsegwenti tal-ispejjeż tal-ipproċessar jimponu l-użu ta' bins apposta ta' kapaċità ta' mhux aktar minn 250 kg. Fl-aħħar nett huwa enfasizzat li s-siġill ma jistax jinkiser u l-prodott ma jistax jitneħħa mill-kontenitur qabel il-bejgħ biss; fil-fatt, fil-punt ta' bejgħ, il-pakketti jridu jinfetħu (dawk ta' piż nett ta' aktar minn 2 kg) biex kull faxxina tkun tista' tinbiegħ lill-konsumatur finali. Bil-kontra, il-kontenituri tal-prodott b'piż nett ta' inqas minn 2 kg jinbiegħu sħaħ. "Barra minn dan, fuq l-istess kontenituri, għandu jkun hemm dawn l-elementi: l-isem jew il-kumpanija u l-indirizz jew sede tal-produttur individwali u/jew assoċjazzjoni ta' produtturi u/jew pakkettatur." "Minbarra l-indikazzjonijiet regolatorji, fuq dawn il-kontenituri jistgħu jitniżżlu wkoll indikazzjonijiet addizzjonali u relatati, bil-kundizzjoni li dawn ma jkunux ta' natura li jagħtu tifħir u ma jqarrqux bil-konsumatur dwar in-natura u l-karatteristiċi tal-prodott." Is-sentenza ġiet simplifikata b'referenza għal dak li huwa diġà previst fir-regolamenti fis-seħħ dwar it-tikkettar. L-Artikolu 6 tal-Ispeċifikazzjoni tal-Prodott jinqara kif ġej: "Il-kundizzjonijiet tal-impjant u l-operazzjonijiet tal-ħsad għall-produzzjoni tal-IĠP "Radicchio Variegato di Castelfranco" għandhom ikunu dawk tradizzjonali taż-żona kif ukoll adatti biex il-faxxini jiksbu l-karatteristiċi speċifiċi. Għall-produzzoni tar-"Radicchio Variegato di Castelfranco" għandhom jitqiesu bħala idonei dawk l-artijiet friski, fil-fond, skulati sew mill-ilma u li ma għandhomx wisq elementi nutrittivi, partikolarment in-nitroġenu, u b'reazzjoni mhux alkalina. Huma partikolarment indikati ż-żoni tal-koltivazzjoni f'raba' tafli – ramli ta' alluvjoni antika fi stat ta' dekalċifikazzjoni u b'sitwazzjoni klimatika karatterizzata minn sjuf b'ammont ta' xita biżżejjed u b'temperaturi massimi baxxi, ħrajjef nixfin, xtiewi li jibdew jiksu qabel il-waqt u b'temperaturi minimi sa 10 °C taħt iż-żero. Ir-rekwiżiti tar-"Radicchio Variegato di Castelfranco" jiddependu mill-kundizzjonijiet ambjentali u mill-fatturi naturali u umani taż-żona ta' produzzjoni. L-istorja, l-evoluzzjoni, id-drawwiet minn żminijiet imbiegħda tal-azjendi u tal-bdiewa taż-żona, il-karatteristiċi tal-art, il-klima, it-temperatura tal-ilma tal-pjan u l-kapaċità tiegħu li jnixxi sempliċement bit-tħaffir u għalhekk bi spejjeż baxxi, jixhdu bil-qawwa r-rabta bejn ir-"Radicchio Variegato di Castelfranco" u l-ambjent li fih attwalment jitkabbar." Korp ta' Kontroll L-Artikolu 7 tal-ispeċifikazzjoni tal-prodott jinqara kif ġej: Il-verifika tal-rispett tal-ispeċifikazzjoni tal-prodott titwettaq f'konformità mad-dispożizzjonijiet tal-Artikolu 37 tar-Regolament (UE) Nru 1151/2012. Il-korp ta' kontroll responsabbli għall-verifika tal-ispeċifikazzjoni tal-prodott huwa CSQA Certificazioni Srl bl-uffiċċju reġistrat f'Via San Gaetano n. 74, Thiene (VI), Italia, Tel. +39 445366094, Faks +39 445382672, Email csqa@csqa.it, Pec: csqa@legalmail.it." L-informazzjoni relatat mat-traċċabbiltà ġiet aġġornata u tressqet għall-Artikolu 4 tal-ispeċifikazzjoni tal-prodott (ara l-emenda 4 - Prova tal-oriġini), filwaqt li fl-Artikolu inkwistjoni ddaħħlu d-dettalji li ġejjin dwar il-korp ta' kontroll. L-indikazzjoni ġeografika protettta "Radicchio Variegato di Castelfranco" - aktar 'il quddiem indikata bl-akronimu IĠP - hija riżervata, fis-settur tal-ortikultura, għaċ-ċikwejra varjegata li tikkonforma mal-kundizzjonijiet u r-rekwiżiti stabbiliti f'din l-ispeċifikazzjoni tal-prodott." L'indikazzjoni ġeografika protettta "Radicchio Variegato di Castelfranco" - aktar 'il quddiem indikata bl-akronimu IĠP - hija riżervata għaċ-ċikwejra varjegata li tikkonforma mal-kundizzjonijiet u r-rekwiżiti stabbiliti f'din l-ispeċifikazzjoni tal-prodott." Din hija emenda formali li ma tipprevedi l-ebda bidla fl-isem irreġistrat "Radicchio Variegato di Castelfranco" iżda tipprevedi t-tneħħija tar-referenza għas-settur tal-ortiklutura mill-Artikolu 1 tal-ispeċifikazzjoni tal-prodott bit-titlu "Isem" għax hija żejda. Klassi 1.6. Frott, ħaxix u ċereali, friski jew ipproċessati Karatteristiċi tal-prodott Meta titqiegħed għall-konsum iċ-ċikwejra bl-IĠP "Radicchio Variegato di Castelfranco" irid ikollha l-karatterisitiċi li ġejjin: id-dehra: faxxina ta' forma sabiħa u bi lwien li jleqqu, b'dijametru minimu ta' 15-il cm; mill-bażi tagħha hemm saff weraq ċatt, u aktar ma tersaq lejn iċ-ċentru, li hu mingħajr il-qalba, aktar is-saff weraq ikun gradwalment immejjel 'il fuq, tul massimu taz-zokk ta' 4 cm, b'dijametru proporzjonali għad-daqs tal-faxxina stess; weraq kemm jista' jkun ħoxnin, b'tarf mhux regolari, bil-parti wiesgħa immewġa, b'forma għat-tond; il-kulur: weraq abjad fil-krema b'varjegaturi mxerrda b'mod ibbilanċjat fuq wiċċ il-werqa ta' sfumaturi differenti li jvarjaw mill-vjola ċar għall-aħmar fil-vjola u għall-aħmar jgħajjat; it-togħma: weraq b'togħma ħelwa sa gradevolment imrajra delikata ħafna; id-daqs: faxxina b'piż minimu ta' 100 g, b'dijametru minimu ta' 15-il cm. Il-profil tal-prodott tar-Radicchio Variegato di Castelfranco huwa kif ġej: grad perfett ta' maturazzjoni; kulur abjad-krema b'varjegaturi mxerrda b'mod ibbilanċjat mill-vjola ċar sal-aħmar jgħajjat, weraq b'tarf mhux regolari u l-parti wiesgħa (limb) kemmxejn immewġa, konsistenza tal-faxxina tajba, daqs medju-kbir, uniformità fid-daqs tal-faxxini, tħejjija preċiża, raffinata, mingħajr difetti, zokk proporzjonali għall-faxxina u mhux itwal minn 4 cm. Il-fażijiet ta' produzzjoni kollha tal-IĠP "Radicchio variegato di Castelfranco" miż-żrigħ jew il-qlugħ tax-xitla biex titħawwel post ieħor, sal-ħsad, inklużi l-operazzjonijiet ta' forzatura, l-ibbliċjar u l-iffurmar, iridu jitwettqu fl-żona ġeografika ta' produzzjoni. Iċ-ċikwejra li titqiegħed għall-konsum bl-użu tal-IĠP "Radicchio Variegato di Castelfranco" għandha tiġi ppakkjata fiż-żona ġeografika ta' produzzjoni f'kontenituri apposta għall-ikel, sakemm ma jaqbżux piż totali ta' 10 kg. It-tali pakketti jridu jkollhom karatteristiċi li jippermettu konservazzjoni tajba tal-prodott billi jiġi evitat li dan tal-aħħar jitħassar jew jitfarrak. Fil-każ ta' prodott maħsub għall-ipproċessar, dan jista' jiġi kkumerċjalizzat f'kontenituri apposta (bins), sakemm il-piż nett tagħhom ma jkunx aktar minn 250 kg. Fuq kull kontenitur irid ikun hemm għatu ssiġillat bħala garanzija għall-konsumatur finali. Fil-każ ta' bejgħ bl-imnut f'pakketti ta' piż nett ta' aktar minn 2 kg, is-siġill jista' jinkiser u l-prodott jitneħħa mill-kontenitur biex jinbiegħ f'unitajiet individwali lill-konsumatur finali. Fuq il-kontenituri stess għandu jiġi indikat b'ittri kbar tal-istess qisien il-kliem "Radicchio Variegato di Castelfranco" IĠP. Minbarra l-indikazzjonijiet regolatorji, fuq dawn il-kontenituri jistgħu jitniżżlu wkoll indikazzjonijiet addizzjonali u relatati, bil-kundizzjoni li dawn ma jkunux ta' natura li jagħtu tifħir u ma jqarrqux bil-konsumatur dwar in-natura u l-karatteristiċi tal-prodott. Barra minn hekk, fuq kull kontenitur u/jew fuq l-għatu li jissiġilla, għandu jkun hemm dejjem il-logo ta' identifikazzjoni tal-IĠP, bl-użu tal-forom, il-kuluri, id-daqs u l-proporzjonijiet indikati. Il-logo, ta' lewn aħmar fuq sfond abjad, jikkonsisti fi stampa ta' kompożizzjoni ta' ċikwejri stilizzata li fuqha jkun hemm il-kliem "Radicchio Variegato di Castelfranco", kollox imdawwar f'kaxxa b'bordura ħamra. Kulur tal-logo: Aħmar = Magenta 100 % - Yellow 80 % - Cyan 30 %. Minbarra dan, il-logo jkun jista' jitwaħħal anki mas-siġill mill-persuna kkonċernata. Kwalunkwe indikazzjoni oħra differenti mill-IĠP "Radicchio Variegato di Castelfranco" għandha tkun ta' daqs konsiderevolment iżgħar. Iż-żona tal-produzzjoni u l-ippakkjar tar-Radicchio Variegato di Castelfranco tinkludi, fl-ambitu tal-provinċji ta' Treviso, Padova u Venezja, it-territorju amministrattiv kollu tal-muniċipalitajiet elenkati hawn taħt: Il-kundizzjonijiet tal-impjant u l-operazzjonijiet tal-ħsad għall-produzzjoni tal-IĠP "Radicchio Variegato di Castelfranco" għandhom ikunu dawk tradizzjonali taż-żona kif ukoll adatti biex il-faxxini jiksbu l-karatteristiċi speċifiċi. Għall-produzzoni tar-"Radicchio Variegato di Castelfranco" għandhom jitqiesu bħala adatti dawk l-artijiet b'ħamrija friska u profonda, skulati sew mill-ilma u li ma għandhomx wisq elementi nutrittivi, partikolarment in-nitroġenu, u b'reazzjoni mhux alkalina. Huma partikolarment indikati ż-żoni tal-koltivazzjoni f'raba' tafli – ramli ta' alluvjoni antika fi stat ta' dekalċifikazzjoni u b'sitwazzjoni klimatika karatterizzata minn sjuf b'ammont ta' xita biżżejjed u b'temperaturi massimi baxxi, ħrajjef nixfin, xtiewi li jibdew jiksu qabel il-waqt u b'temperaturi minimi sa 10 °C taħt iż-żero. Ir-rekwiżiti tar-"Radicchio Variegato di Castelfranco" jiddependu mill-kundizzjonijiet ambjentali u mill-fatturi naturali u umani taż-żona ta' produzzjoni. L-istorja, l-evoluzzjoni, id-drawwiet minn żminijiet imbiegħda tal-azjendi u tal-bdiewa taż-żona, il-karatteristiċi tal-art, il-klima, it-temperatura tal-ilma tal-pjan u l-kapaċità tiegħu li jnixxi sempliċement bit-tħaffir u għalhekk bi spejjeż baxxi, jixhdu bil-qawwa r-rabta bejn ir-"Radicchio Variegato di Castelfranco" u l-ambjent li fih attwalment jitkabbar. (it-tieni subparagrafu tal-Artikolu 6(1), ta' dan ir-Regolament) Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn: [Kontrolli: Logo] Emenda għall-Ispeċifikazzjoni tal-prodott ta' DOP jew IĠP irreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Emenda tal-Ispeċifikazzjoni tal-prodott ta' DOP jew IĠP irreġistrata li għaliha ma jkun ġie rreġistrat l-ebda dokument uniku (jew ekwivalenti) u li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. "L-indikazzjoni ġeografika protetta 'Limone Femminello del Gargano' hija riżervata għall-kultivari tal-lumi, hekk imsejħa 'nostrani' [mkabbra lokalment] jew lokali, jiġifieri tipi stabbilizzati tal-varjetà Femminello Comune, storikament u kummerċjalment magħrufa hekk: Il-lumi bil-qoxra ratba (Citrus limonium tenue Riss.), magħruf ukoll bħala Lustrino. Il-pedunkulu hu ta' ħxuna u tul medji, l-għamla tal-frotta hi sferojdali u ta' kulur isfar ċar, b'mod partikolari lixx u b'qoxra fina ħafna. Id-dijametru minimu taċ-ċentru tal-lumija hu ta' 50 mm, il-piż mhux anqas minn 80 g. Il-flavedo fih ħafna żjut essenzjali u għandu rwejjaħ intensi ħafna; kull frotta jkollha bejn 8 u 11-il felli. Il-polpa u l-meraq huma ta' kulur isfar lewn iċ-ċitru, b'għadd żgħir ħafna ta' żrieragħ; il-meraq li jammonta għal mill-inqas 35 % skont il-piż tal-frotta u jkollu aċidità ogħla minn 3,5 gr/100 ME. Il-lumi żenguli (C. limonium obhmgum Riss.), magħrufa aħjar bħala Fusillo. Il-pedunkulu hu ta' ħxuna u tul medji, l-għamla tal-frotta ellittika, b'qisien ta' kobor medju, b'dijametru minimu taċ-ċentru ta' 60 mm, il-piż mhux inqas minn 100 g; qoxra ta' ħxuna medja b'kulur isfar lewn iċ-ċitru, pjuttost lixxa. Il-flavedo fih ħafna żjut essenzjali u għandu rwejjaħ intensi ħafna; kull frotta jkollha bejn 8 u 11-il felli. Il-polpa u l-meraq għandhom kulur isfar lewn iċ-ċitru; il-meraq jammonta għal mill-inqas 30 % skont il-piż tal-frotta u jkollu aċidità ogħla minn 3,5 gr/100 ml." Huwa emendat kif ġej: "L-indikazzjoni ġeografika protetta Limone Femminello del Gargano hija riżervata għall-kultivari, tradizzjonalment imkabbra, u li jappartjenu għall-varjetà Femminello Comune, lokalment magħrufa bħala 'Limone nostrale'. Il-Limone Femminello del Gargano jvarja fl-għamla, fid-daqs u fil-piż minħabba perjodi varji tat-twarrid fir-rebbiegħa u fis-sajf/fil-ħarifa. L-għamliet tagħhom ivarjaw bejn tipikament ellittiċi/żenguli, għal dawk ovali, għal dawk aktar tondi, bi protuberanza aktar evidenti fil-frotta tax-xitwa. Id-dijametru minimu taċ-ċentru tal-lumija hu ta' 50 mm, il-piż mhux anqas minn 80 g; qosra b'kulur isfar lewn iċ-ċitru jleqq. Il-flavedo hu oħxon, fih ħafna żjut essenzjali u għandu rwejjaħ intensi ħafna; kull frotta jkollha bejn 8 u 11-il felli. Polpa mmerrqa ħafna ta' kulur isfar fl-aħdar (il-meraq jagħmel mill-inqas 30 % tal-piż tal-frotta); aċidità ogħla minn 3,5 gr/100 ml." Id-deskrizzjoni tal-Limone Femminello del Gargano ġiet issimplifikata billi tħassru r-referenzi għat-tipi "Lumi bil-qoxra ratba" u "Lumi żenguli". Meta tfasslet l-ispeċifikazzjoni attwali tal-prodott, il-kultivar inqasam f'żewġ tipi abbażi ta' karatteristiċi botaniċi li kienu jirriżultaw f'binomji klassiċi li issa ġew skaduti. Fil-verità d-differenzi huma minħabba li l-kultivar preżenti magħruf bħala l-"Femminello comune" fiż-żona tal-Gargano jwarrad diversi drabi matul is-sena. It-tipi ta' lumi bil-qoxra ratba u tondi ("Limone lustrino" fl-ispeċifikazzjoni attwali) huma l-frott tat-tielet u r-raba' perjodi tat-twarrid li juru dijametru fiċ-ċentru, piż u kontenut immerrqa differenti minn dawk tat-tip żenguli li jikkostitwixxi l-parti l-kbira tal-frott tat-tieni perjodu tat-twarrid. L-artikolu l-ġdid għandu l-għan li jissimplifika u jiċċara li l-varjazzjonijiet fl-għamla, fid-daqs u fil-piż tal-lumi huma riżultat tad-diversi perjodi ta' twarrid, u jistabbilixxi valur minimu uniku għad-dijametru fiċ-ċentru, il-piż u l-kontenut tal-meraq. L-Artikolu 2 jiżdied mas-sentenza li ġejja: "Il-frott b'dijametru akbar minn 45 mm u b'piż mhux inqas minn 60 g huma intiżi esklussivament għall-ipproċessar, soġġett għall-karatteristiċi t'hawn fuq." L-emenda għandha l-għan li tippermetti l-"Limone Femminello del Gargano" b'dijametru bejn 45 u 50 mm u b'piż ta' bejn 60 u 80 gramma jiġi sfruttat kummerċjalment billi jiġi definit bħala frott li għandu jintuża biss għall-ipproċessar. Is-sentenza fil-paragrafu 5.2 "Is-salvaġġ": "Is-salvaġġ, skont it-tradizzjoni agronomika, hu l-Melangolo (citrus mearda), iċċertifikat bħala tali skont il-leġiżlazzjoni applikabbli." Hija emendata kif ġej "Is-salvaġġ, skont it-tradizzjoni agronomika, hu prinċipalment il-larinġ tal-bakkaljaw (Citrus x aurantium L), sostitwibbli bħala alternattiv minn slavaġ oħra li madankollu huma ċċertifikati skont il-leġiżlazzjoni applikabbli." L-ewwel nett, l-iskop ta' din il-proposta hu li jiġi kkoreġut it-terminu użat fl-ispeċifikazzjoni l-antika biex tiġi speċifikata l-ispeċi botanika tas-salvaġġ li tikkorrispondi għall-isem komuni, "melangolo". Fil-fatt, fl-ispeċifikazzjoni l-qadima, l-isem xjentifiku għal "melangolo" jingħata b'mod żbaljat bħala Citrus mearda, meta fil-fatt Citrus aurantium L. hu l-isem komuni għal-larinġ tal-bakkaljaw li jissejjaħ ukoll "melangolo". It-tieni nett, il-kliem "ssostitwibbli bħala alternattiv minn slavaġ oħra li madankollu huma ċċertifikati skont il-leġiżlazzjoni applikabbli" jiżdied għaliex il-koltivaturi jeħtieġ li jkunu kapaċi jużaw slavaġ oħra, meta jitqies in-nuqqas ta' disponibbiltà li dejjem jikber ta' slavaġ tal-larinġ tal-bakkaljaw. Is-sentenza fil-paragrafu 5.3. "It-tħawwil u x-xejra tiegħu" "Din l-ispeċi u l-varjetà jitkabbru huma definiti fl-Artikolu 2." Hija emendata kif ġej "L-ispeċi u l-kultivar li jitkabbru huma definiti fl-Artikolu 2." Tiġi kkonformata t-terminoloġija użata mal-Artikolu 2 tal-ispeċifikazzjoni. Is-sentenza fil-paragrafu 5.5 "Il-kura tal-għelejjel": "It-tħaddim tal-ħamrija hu limitat għall-għażiq u t-tħejjija tar-rebbiegħa, fejn ġeneralment tkun għadha bid-demel tal-mogħoż u n-nagħaġ." Hija emendata kif ġej "It-tħaddim tal-ħamrija hu limitat għall-għażiq u għat-tħejjija tar-rebbiegħa, fejn ġeneralment tkun għadha bil-fertilizzant organiku." Is-sostituzzjoni tal-kliem "ġeneralment tkun għadha bid-demel tal-mogħoż u n-nagħaġ" tirrifletti l-ħtieġa li l-użu tal-fertilizzant organiku jiġi speċifikat, iżda mingħajr ma tiġi speċifikata aktar in-natura tiegħu. It-tnaqqis gradwali fin-numru tal-irziezet tan-nagħaġ u tal-mogħoż minn meta tfasslet l-ispeċifikazzjoni jfisser li hu diffiċli li jinstab demel tan-nagħaġ u tal-mogħoż. Is-sentenza fil-paragrafu 5.5 "Il-kura tal-għelejjel": "Il-kura tal-għelejjel tkompli bi protezzjoni kontra l-maltemp, bl-użu ta' windbreaks, u kontra l-pesti, prinċipalment insetti coccoidea (scale insects), li joħolqu l-problema ta' moffa bil-ġmied." Hija emendata kif ġej "Il-kura tal-għelejjel tkompli bi protezzjoni kontra l-maltemp, bl-użu ta' windbreaks, u kontra l-pesti." L-emenda hi meħtieġa biex l-ispeċifikazzjoni tiġi aġġornata. Il-ħsara mill-pesti ma tinħoloqx biss "prinċipalment" mill-insetti coccoidea (scale insects) u mill-moffa bil-ġmied, iżda minn firxa dejjem tikber ta' pesti li l-koltivaturi taċ-ċitru jridu jiffaċċjaw kontinwament. Għalhekk, inħass il-bżonn li tinbidel is-sentenza. Is-sentenza fil-paragrafu 5.7 "Żmien il-ħsad": "Meta wieħed iqis il-kundizzjonijiet partikolari tal-ħamrija u tal-klima u l-karatteristiċi speċifiċi li jippermettu lis-siġar, b'mod naturali, jagħtu l-frott għal perjodu twil, il-ħsad isir matul is-sena kollha." "Meta wieħed iqis il-kundizzjonijiet partikolari tal-ħamrija u tal-klima u l-perjodi varji tat-twarrid tal-Limone Femminello del Gargano, flimkien mal-karatteristiċi li jippermettu lis-siġar, b'mod naturali, jagħtu l-frott għal perjodu twil, il-ħsad isir matul is-sena kollha." Ir-riformulazzjoni proposta tagħmilha ċara li, peress li hemm diversi perjodi tat-twarrid, il-frott jista' jinqata' matul is-sena kollha. Il-paragrafu: "F'konformità mar-regoli ġenerali u metroloġiċi tal-kummerċ fil-frott u l-ħxejjex friski, il-prodott jista' jitqiegħed fis-suq: Bl-ingrossa, u kull frotta għandu jkollha l-logo tal-IĠP 'Limone Femminello del Gargano'. F'pakketti, jiġifieri mgeżwra, u mill-inqas 80 % tal-frott fil-pakkett għandu jkollu l-logo. Jekk il-frott ikun imballat, il-kontenituri għandhom ikunu riġidi, b'kapaċità ta' bejn 1 kg u 25 kg, u għandhom ikunu magħmula minn materjal ta' oriġini veġetali, bħall-injam jew il-kartun. Il-pakketti kummerċjali għandu jkollhom l-indikazzjonijiet li ġejjin: Huwa emendat kif ġej: "F'konformità mar-regoli ġenerali u metroloġiċi tal-kummerċ fil-frott u l-ħxejjex friski, il-prodott jista' jitqiegħed fis-suq: F'pakketti, u mill-inqas 80 % tal-frott fil-pakkett għandu jkollu stiker jew ikun imġeżwer f'karta. Il-kontenituri għandhom ikunu riġidi, b'kapaċità ta' bejn 1 kg u 25 kg, u għandhom ikunu magħmula minn materjal ta' oriġini veġetali, bħall-injam jew il-kartun. Għal-lumi maħsuba għall-ipproċessar, mhumiex obbligatorji stikers individwali. F'kull każ, il-pakketti jew l-imballaġġ, inklużi xbieki u imballaġġ simili għandu jkollhom il-kelmiet 'Limone Femminello del Gargano IĠP għall-ipproċessar' b'ittri ċari u li ma jistgħux jitħassru u li jkunu jistgħu jintgħarfu faċilment minn kwalunkwe kitba oħra. Il-pakketti msemmija f'1 hawn fuq għandu jkollhom fuqhom l-indikazzjonijiet li ġejjin: L-akronimu IĠP jew il-kelmiet sħaħ; L-isem tal-produttur/kummerċjant, l-isem tal-kumpanija, l-indirizz ta' min jippakkja, il-piż nett oriġinali." It-tneħħija tal-kategorija "laxki", fejn kull frotta għandu jkollha l-logo tal-IĠP, kienet mitluba mill-operaturi minħabba l-ispiża u l-ħin meħtieġa biex il-logo tal-IĠP jitpoġġa fuq kull lumija individwali. It-tħejjija tal-lumi għall-bejgħ ħafna drabi ssir manwalment minn azjendi żgħar tal-familja Għaldaqstant, ġie deċiż li l-bejgħ tal-frott jingħata biss "f'pakketti", filwaqt li jiġi garantit li mill-inqas 80 % jkollu stiker. Il-limitu ta' 80 % jkopri wkoll frott imgeżwer individwalment. Ġew introdotti dispożizzjonijiet speċifiċi għal lumi maħsub għall-ipproċessar. Il-punt ġdid 2 huwa meħtieġ minħabba l-ħtieġa li jiġi sfruttat kummerċjalment għall-ipproċessar il-frott maħsub b'dijametru ta' mill-inqas 45 mm u li jiżen mill-inqas 60 gramma, mingħajr il-ħtieġa li l-produtturi jwaħħlu l-istikers. Sabiex jiġu protetti l-oriġini u t-traċċabbiltà tal-frott, l-isem "Limone Femminello del Gargano IGP", segwit bil-kliem "għall-ipproċessar" għandhom jidhru fuq l-ippakkjar jew l-imballaġġ użat. Wara l-ewwel emenda tal-Artikolu 2, is-sentenza fl-Artikolu 8 "Il-pakketti kummerċjali għandhom juru l-indikazzjonijiet li ġejjin: Limone Femminello del Gargano", possibbilment segwit bl-ismijiet kummerċjali sinonimi "Lustrino" jew "Fusillo" tħassret minħabba li ma għadhiex applikabbli. Il-paragrafu finali dwar utenti tal-isem tal-IĠP "Limone Femminello del Gargano" IĠP fi prodotti pproċessati: "Utenti tal-prodott ta' denominazzjoni protetta jiġu awtorizzati mid-detenturi tad-dritt tal-proprjetà intellettwali kkonċernat, jingħaqdu flimkien f'sindakat u jingħataw rwol ta' protezzjoni mill-Ministeru tal-Politika Agrikola. Dan is-sindakat ser ikun responsabbli għar-reġistrazzjoni u l-monitoraġġ tal-użu korrett tad-denominazzjoni protetta. Fin-nuqqas ta' sindakat ta' protezzjoni, dawn il-funzjonijiet għandhom jitwettqu mill-Ministeru għall-Politika Agrikola u l-Forestrija, bħala l-awtorità nazzjonali responsabbli għall-implimentazzjoni tar-Regolament (KEE) Nru 2081/92." tħassar minħabba li mhuwiex rilevanti għall-kontenut tal-ispeċifikazzjoni tal-prodott. Ġew aġġornati r-referenzi legali għar-Regolament (UE) Nru 1151/2012. Fl-ispeċifikazzjoni tal-prodott għandhom jiġu inklużi referenzi għall-korp ta' spezzjoni responsabbli biex jiċċekkja l-ispeċifikazzjoni tal-prodott. Hawn taħt qed jiddaħħal il-logo tal-prodott li qed jidher fil-punt 3.6 tad-dokument uniku. Klassi 1.6: Frott, ħaxix u ċereali friski u pproċessati L-indikazzjoni ġeografika protetta "Limone Femminello del Gargano" hija riżervata għall-kultivari, tradizzjonalment imkabbra, u li jappartjneu għall-varjetà Femminello Comune, lokalment magħrufa bħala "Limone nostrale" [lumi mkabbar lokalment]. Il-"Limone Femminello del Gargano" jvarja fl-għamla, fid-daqs u fil-piż minħabba perjodi varji tat-twarrid fir-rebbiegħa u fis-sajf/fil-ħarifa. L-għamliet tiegħu jvarjaw bejn tipikament ellittiċi/żenguli, għal dawk ovali, għal dawk aktar tondi, bi protuberanza aktar evidenti fil-frotta tax-xitwa. Id-dijametru minimu taċ-ċentru tal-lumija hu ta' 50 mm, il-piż mhux anqas minn 80 g; qosra b'kulur isfar lewn iċ-ċitru jleqq. Il-flavedo hu oħxon, fih ħafna żjut essenzjali u għandu rwejjaħ intensi ħafna; kull frotta jkollha bejn 8 u 11-il felli. Polpa mmerrqa ħafna ta' kulur isfar fl-aħdar (il-meraq jagħmel mill-inqas 30 % tal-piż tal-frotta); aċidità ogħla minn 3,5 gr/100 ml. Mingħajr preġudizzju għall-karatteristiċi ta' hawn fuq, dawn huma intiżi biss għall-ipproċessar ta' frott b'dijametru akbar minn 45 mm u b'piż ta' mill-inqas 60 gramma. Il-passi kollha fil-produzzjoni tat-tkabbir u l-ħsad għandhom isiru fiż-żona tal-produzzjoni msemmija fil-punt 4. L-imballaġġ tal-prodott IĠP "Limone Femminello del Gargano" isir biss fiż-żona tal-oriġini kif indikata fil-punt 4, sabiex jiġu żgurati t-traċċabilità u l-kontroll tal-prodott u biex il-karatteristiċi kwalitattivi tal-prodott jibqgħu tajbin. Il-prodott, b'konformità mar-regoli ġenerali u metroloġiċi tal-kummerċ tal-frott u l-ħaxix frisk jista' jitqiegħed fis-suq: F'pakketti, u mill-inqas 80 % tal-frott fil-pakkett għandu jkollu stiker jew ikun imġeżwer f'karta. Il-kontenituri għandhom ikunu riġidi, b'kapaċità ta' bejn 1 kg u 25 kg, u għandhom ikunu magħmula minn materjal ta' oriġini veġetali, bħall-injam jew il-kartun. Għal-lumi maħsub għall-ipproċessar, mhumiex obbligatorji stikers individwali. F'kull każ, il-pakketti jew l-imballaġġ, inklużi xbieki u imballaġġ simili għandu jkollhom il-kelmiet "Limone Femminello del Gargano IGP destinato alla trasformazione" b'ittri ċari u li ma jistgħux jitħassru u li jkunu jistgħu jintgħarfu faċilment minn kwalunkwe kitba oħra. Il-pakketti msemmija f'1 hawn fuq għandu jkollhom fuqhom l-indikazzjonijiet li ġejjin: L-akronimu IĠP jew il-kelmiet sħaħ; L-isem tal-produttur/kummerċjant, l-isem tal-kumpanija, l-indirizz ta' min jippakkja, il-piż nett oriġinali. Il-prodotti ppreparati bl-użu tal-IĠP "Limone Femminello del Gargano", anki wara l-ipproċessar u t-trattament, jistgħu jitqiegħdu għall-konsum f'pakketti b'referenza għad-denominazzjoni msemmija mingħajr ma jitwaħħal il-logo tal-UE, sakemm il-prodott ta' deonominazzjoni protetta, iċċertifikat bħala tali, jikkostitwixxi l-komponent esklussiv tal-grupp ta' prodotti kkonċernat. Il-logo jikkonsisti minn stampa stilizzata ta' żewġ lumijiet b'fergħa bil-weraq ġewwa kuruna ellittika: fuq il-kuruna hemm il-kliem "Limone Femminello del Gargano". Il-lumi li jidher u l-kliem "Limone Femminello del Gargano" huma ta' lewn isfar ċar, bil-fergħa u l-weraq ta' kulur aħdar. Iż-żona ġeografika konċernata mill-produzzjoni u l-ippakkjar tal-"Limone Femminello del Gargano" tinsab fil-provinċja ta' Foggia (ir-Reġjun tal-Apulia) u hija magħmula mit-territorji tal-komuni ta' Vico del Gargano, Ischitella u Rodi Garganico, speċifikament taqsima tal-parti tat-Tramuntana tal-irdum tal-Gargano – parti kostali u parti subkostali – minn Vico del Gargano u Rodi Garganico sa Ischitella. Minħabba l-ambjent lokali speċifiku, mil-lat tal-ħamrija u tal-klima, fir-"Reġjun kostali" u fil-"Faxxa subumida bil-klima Mediterranja" tal-irdum tal-Gargano, f'kull wieħed mill-mikroambjenti ta' dan ir-reġjun, li, grazzi għall-esperjenza tradizzjonali u sekolari tal-bdiewa lokali maż-żmien ipproduċew il-lumi li kien imfittex ħafna tant li attira s-swieq barranin sa miż-żminijiet antiki, il-"Limone Femminello del Gargano" igawdi stima għall-ġenwinità tiegħu u, fuq kollox, għall-irwejjaħ partikolari tiegħu li jagħmel din l-IĠP tisboq il-lumi prodott f'reġjuni oħra tal-Italja. Il-kultivazzjoni taċ-ċitru fil-Gargano għad għandha għamla ta' "agrikoltura tradizzjonali", imwettqa bl-idejn fejn il-bidwi għad għandu rwol ewlieni. Matul iż-żmien, l-agrikoltura tal-Gargano bniet wirt ta' għarfien agronomiku li għadda minn ġenerazzjoni għall-oħra. Fl-1884, diġà kienet attiva l-ewwel xibka ta' rabtiet kummerċjali mal-kontinent tal-Amerika ta' Fuq. Din ix-xibka kienet tgħodd għal proporzjon sinifikanti tal-produzzjoni taċ-ċitru. L-ewwel dokumenti storiċi dwar il-"Limone Femminello del Gargano" jmorru lura għas-sena 1000; filwaqt li x-xhieda l-aktar qadima tad-dejta tal-produzzjoni jirreferu għall-istatistika tar-Renju ta' Napli tal-1811 meta 60 % tal-produzzjoni kienet tiġi esportata. (it-tieni subparagrafu tal-Artikolu 6(1), ta' dan ir-Regolament) Il-Ministeru preżenti nieda l-proċedura nazzjonali ta' oġġezzjoni bil-pubblikazzjoni tal-proposta għar-rikonoxximent tal-IĠP "Limone Femminello del Gargano" fil-Gazzetta Uffiċjali tar-Repubblika Taljana Nru. 27 tat-2 ta' Frar 2017. It-test sħiħ tal-ispeċifikazzjoni tal-prodott jinsab fuq is-sit web li ġej: billi żżur direttament il-paġna ewlenija tal-Ministeru tal-Politika Agrikola, Alimentari u Forestali (www.politicheagricole.it) u tagħfas fuq "Qualità", u wara fuq "Prodotti DOP, IGP e STG" (fil-ġenb, fuq in-naħa tax-xellug tal-iskrin) u fl-aħħar tagħfas fuq "Disciplinari di produzione all'esame dell'UE". It-terminu tradizzjonali "Opolo" jista' jintuża biex jiddeskrivi inbejjed bid-denominazzjonijiet protetti tal-oriġini "Primorska Hrvatska", "Hrvatska Istra", "Hrvatsko primorje", "Sjeverna Dalmacija", "Dalmatinska zagora" u "Srednja i Južna Dalmacija" li jissodisfaw ir-rekwiżiti għall-użu ta' dan it-terminu tradizzjonali. Inbid kif definit taħt il-punt 1 tal-Anness VII, il-Parti II, tar-Regolament (UE) Nru 1308/2013. Arhivsko vino: inbejjed miżmuma fil-kantina għal ħames snin jew aktar b'mill-inqas tliet snin fil-flixkun. Desertno vino: għall-inbejjed miksuba mill-ipproċessar tal-għeneb misjur iżżejjed jew tal-għeneb imnixxef mingħajr iż-żieda ta' kwalunkwe sustanza u li jkollhom qawwa alkoħolika naturali ta' mhux inqas minn 16 % vol. u qawwa alkoħolika effettiva ta' mhux inqas minn 9 % vol. Kasna berba: għal inbejjed prodotti minn għeneb misjur iżżejjed li jkollu fih ta' mill-anqas 94° Oechsle. Izborna berba: għal inbejjed prodotti minn għeneb speċjalment magħżul li jkollu fih ta' mill-anqas 105° Oechsle. Izborna berba bobica: għal inbejjed prodotti minn għeneb magħżul, għeneb misjur iżżejjed u għeneb infettat mill-botrytis li fih ta' mill-anqas 127° Oechsle. Izborna berba prosušenih bobica: għal inbejjed prodotti minn frott artab magħżul minn għeneb misjur iżżejjed, li jkollu fih mill-inqas 154° ta' Oechsle. Ledeno vino: inbid prodott minn għeneb maħsud f'temperatura ta' mill-anqas – 7 °C u pproċessat fi stat iffriżat li jkollu fih ta' mill-anqas 127° Oechsl. "Vrhunsko vino KZP" hu t-terminu tradizzjonali skont l-Artikolu 112(a) tar-Regolament (UE) Nru 1308/2013. It-terminu tradizzjonali "Vrhunsko vino s kontroliranim zemljopisnim podrijetlom (Vrhunsko vino KZP)" jista' tintuża għall-inbejjed Kroati kollha b'denominazzjoni tal-oriġini protetta li jissodisfaw ir-rekwiżiti għall-użu ta' dan it-terminu tradizzjonali. Inbid kif definit taħt il-punt 1 tal-Anness VII, il-Parti II, tar-Regolament (UE) Nru 1308/2013. 10 % vol. fiż-żona B; 10,5 % vol. fiż-żona CI; 11 % vol. fiż-żona CII. Il-kontenut massimu liberat għal dawk l-inbejjed huwa: 10 000 kg/ettaru (6 000 l/ettaru) fiż-żona B; 11 000 kg/ettaru (6 600 l/ettaru) fiż-żoni CI u CII. It-tisħiħ tal-inbid, l-aċidifikazzjoni, id-deaċidifikazzjoni u ż-żieda ta' ħlewwa, mhumiex permessi. L-ittestjar analitiku u organolettiku hu obbligatorju. Skont il-grad ta' maturazzjoni tal-għeneb u l-proċessi tal-produzzjoni u tal-maturazzjoni tal-inbid, jistgħu jintużaw it-termini addizzjonali li ġejjin: "Kvalitetno biser vino" hu t-terminu tradizzjonali skont l-Artikolu 112(a) tar-Regolament (UE) Nru 1308/2013. It-terminu tradizzjonali "Kvalitetno biser vino" jista' jintuża għall-inbejjed semifrizzanti Kroati kollha b'denominazzjoni ta' oriġini protetta li tissodisfaw ir-rekwiżiti għall-użu ta' dan it-terminu tradizzjonali. Inbid semifrizzanti kif definit taħt il-punt 8 tal-Anness VII, il-Parti II, tar-Regolament (UE) Nru 1308/2013. "Mlado vino" hu t-terminu tradizzjonali skont l-Artikolu 112(b) tar-Regolament (UE) Nru 1308/2013. It-terminu tradizzjonali "Mlado vino" jista' jintuża għall-inbejjed frizzanti Kroati kollha b'denominazzjoni ta' oriġini protetta li tissodisfaw ir-rekwiżiti għall-użu ta' dan it-terminu tradizzjonali. Inbid kif definit taħt il-punt 1 tal-Anness VII, il-Parti II, tar-Regolament (UE) Nru 1308/2013. "Vrhunsko pjenušavo vino" hu t-terminu tradizzjonali skont l-Artikolu 112(a) tar-Regolament (UE) Nru 1308/2013. It-terminu tradizzjonali "Vrhunsko pjenušavo vino" jista' jintuża għall-inbejjed frizzanti Kroati kollha b'denominazzjoni ta' oriġini protetta li tissodisfaw ir-rekwiżiti għall-użu ta' dan it-terminu tradizzjonali. Inbid frizzanti kif definit taħt il-punt 4 tal-Anness VII, il-Parti II, tar-Regolament (UE) Nru 1308/2013. Arhivsko vino: jekk jinżamm f'kantina għal mill-inqas ħames snin, l-aħħar tlieta minnhom fil-flixkun; Desertno vino: jekk miksuba mill-ipproċessar tal-għeneb misjur iżżejjed jew tal-għeneb imnixxef, b'qawwa alkoħolika naturali ta' mhux inqas minn 16 % vol. u qawwa alkoħolika effettiva ta' mhux inqas minn 9 % vol. It-terminu tradizzjonali "Kvalitetno vino s kontroliranim zemljopisnim podrijetlom (Kvalitetno vino KZP)" jista' jintuża għall-inbejjed Kroati kollha b'denominazzjoni tal-oriġini protetta li jissodisfaw ir-rekwiżiti għall-użu ta' dan it-terminu tradizzjonali. Inbid definit taħt il-punt 1 tal-Anness VII, il-Parti II, tar-Regolament (UE) Nru 1308/2013. 8,5 % vol. fiż-żona B; 9,0 % vol. fiż-żona CI; 9,5 % vol. fiż-żona CII. Il-kontenut massimu liberat għal dawk l-inbejjed huwa: 11 000 kg/ettaru (7 700 l/ettaru) fiż-żona B; 12 000 kg/ettaru (8 400 l/ettaru) fiż-żoni CI u CII; L-ittestjar analitiku u organolettiku hu obbligatorju. Klassi 1.6. Frott, ħaxix u ċereali, friski jew ipproċessati Il-batterji lattiċi naturalment preżenti fil-kaboċċi u fit-tankijiet ibiddlu z-zokkor li jinsab fil-kaboċċi f'aċidu lattiku. Dan huwa prodott ibbilanċjat: ftit aċiduż (ma għandux aċidità żejda) u ftit ħelu (iz-zokkor preżenti naturalment ikun intuża għall-fermentazzjoni lattika naturali). Huma possibbli żewġ modi ta' preżentazzjoni: sauerkraut imsajra, li tkun issajret wara l-fermentazzjoni. F'dan il-każ, il-kaboċċi jissajru flimkien max-xaħam tal-annimali (il-lardu, ix-xaħam tal-wiżż jew tal-papri) jew max-xaħam veġetali, mal-biċċiet tal-bejken (sa 10 %), mal-alkoħol (inbid abjad tal-Alsace DOP, crémant d'Alsace DOP jew birra), mal-brodu, mal-aromatizzanti u mal-ħwawar (melħ, bżar, frott tal-ġnibru, tewm, basal, werqa randa, kosbor, kemmun, sagħtar), mal-aċidu askorbiku jew preparazzjonijiet aromatizzanti. Ix-"Choucroute d'Alsace" nejja għandha l-karatteristiċi li ġejjin: kulur abjad li jagħti għall-isfar ċar; riħa punġenti, karatteristika tal-kaboċċi ffermentati; konsistenza tqarmeċ ftit; togħma ftit aċiduża: pH≤ 4 u aċidità totali ≥ 1 %; strixxi twal u rqaq: il-piż skont il-volum tal-istrixxi tal-kaboċċa maqtugħin friski, twal aktar minn 15-il cm, huwa ta' aktar minn 50 %; piż tal-biċċiet il-kbar taz-zokk, imsejħa "mouchoirs", ta' inqas minn 5 %. Ix-"Choucroute d'Alsace" imsajra għandha l-karatteristiċi li ġejjin: kulur abjad li jagħti għall-isfar ċar; strixxi twal u rqaq; togħma ftit aċiduża; l-aċidità totali, espressa f'% tal-aċidu lattiku, hija bejn 0,4 % u 1 %. Il-varjetajiet awtorizzati għall-produzzjoni tal-kaboċċi jinsabu f'lista tal-varjetajiet li tiġi aġġornata kull sena fuq il-bażi ta' evalwazzjoni tar-riżultati tal-varjetajiet skont l-għanijiet kwalitattivi definiti f'termini ta': rendiment agronomiku (piż medju minimu tal-kaboċċi ta' 3 kg, prekoċità, regolarità tal-maturità); suxxettibbiltà għan-nekrożi (effett negattiv fuq id-dehra tas-sauerkraut: struttura u kulur); kwalitajiet tas-sauerkraut (faċilità ta' qtugħ, omoġeneità, kulur tal-istrixxi abjad li jagħti fl-isfar ċar, tul u rquqija tal-istrixxi). Il-varjetajiet li jintużaw bħalissa huma dawn li ġejjin: almanac, alsior, ambrosia, atria, brigadier, burton, cabton, jubilée, landini, liberator, mandy, megaton, neuropa, novoton, padoc, passat, puccini, ramco, ramkila, septdor, tobia, transam, tyhoon u vestri. Il-lista tal-varjetajiet titqassam kull sena lill-operaturi, kif ukoll lill-korp ta' kontroll u lill-awtoritajiet ta' kontroll kompetenti. Il-kaboċċi huma maħsuda meta jilħqu l-maturità ottimali u jkollhom il-karatteristiċi li ġejjin: piż medju minimu ta' 3 kg, fermezza tal-qalba, evoluzzjoni tal-kulur tal-parti ta' fuq tal-qalba minn aħdar lejn l-isfar. Ma hemm l-ebda restrizzjoni dwar il-provenjenza tal-materja prima. L-istadji tal-ipproċessar tal-kaboċċi f'sauerkraut (tqattigħ, tmelliħ, fermentazzjoni) u tat-tisjir (għas-sauerkraut imsajra) jitwettqu fiż-żona ġeografika ddefinita. L-ippakkjar tax-"Choucroute d'Alsace" jitwettaq fiż-żona ġeografika. Is-sauerkraut hija prodott sensittiv għall-arja u għad-dawl għax dawn iż-żewġ elementi jikkawżaw fenomeni ta' ossidazzjoni li jbiddlu t-togħma tagħha. Għalhekk din għandha tiġi mmanipolata kemm jista' jkun mill-inqas. Barra minn hekk, il-mili tal-pakketti jeħtieġ l-għarfien tal-operaturi u jrid isir b'attenzjoni sabiex l-istrixxi twal u rqaq tax-"Choucroute d'Alsace" ma jinkisrux. L-ippakkjar tax-"Choucroute d'Alsace" imsajra jsir direttament wara t-tisjir meta s-sauerkraut tkun għadha sħuna. Fuq it-tikketta bilfors għandu jkun hemm il-kelma "ħaxix". Din trid tkun fl-istess kamp viżiv bħal dak tal-isem tal-IĠP "Choucroute d'Alsace" u b'karattri li d-daqs tagħhom (għajr tal-ittri kbar) ikun mill-inqas nofs id-daqs tal-karattri li bihom jinkiteb l-isem tal-IĠP. L-Alsace huwa kkaratterizzat minn klima semikontinentali bix-xtiewi kesħin u xotti u sjuf sħan bil-maltempati, minħabba l-protezzjoni li toffri l-katina ta' muntanji tal-Vosges fil-Punent. Storikament, il-kultivazzjoni tal-kaboċċa żviluppat fl-Alsace għaliex il-kundizzjonijiet kienu favorevoli. Il-ħamrija kien fiha ħafna elementi fertilizzanti u kienet iżżomm l-ilma u ċ-ċiklu klimatiku (rebbiegħa bix-xita bl-aktar preċipitazzjoni f'Mejju, sajf sħun bil-maltempati, tnaqqis fil-preċipitazzjoni sa tmiem is-sena) kien adattat għaċ-ċiklu veġetattiv tal-kaboċċa. Dawn l-elementi kollha ffavorixxew l-iżvilupp ta' din il-kultivazzjoni. Pereżempju, Jean-Louis Schlienger u André Braun jagħtu deskrizzjoni preċiża tal-metodu antik ta' manifattura tas-sauerkraut: "Il-preparazzjoni tas-sauerkraut [...] hija prattika li kienet issir f'kull familja. Kienet tintgħażel kaboċċa bajda b'saħħitha u kompatta u kienu jinqatgħulha l-weraq il-ħodor u z-zokk. Imbagħad kienet tinqata' b'sikkina speċjali magħmula minn pjanċa b'żewġ jew bi tlitt ixfafar tal-azzar inklinati li fuqhom kienet tiżżerżaq il-kaboċċa ssikkata f'kaxxa tal-injam. [...] L-istrixxi kienu jitqiegħdu f'saff ta' madwar 8 cm f'barmil tal-ġebel ramli li l-fond tiegħu kien ikun miksi bil-melħ u bl-aromatizzanti. [...] l-operazzjoni kienet tkompli sakemm il-barmil kien jimtela. [...] it-taħlita [...] kienet titħalla biex tiffermenta għal tlieta jew erba' ġimgħat, protetta mill-kesħa. Dawn is-siltiet jiddeskrivu b'mod ċar is-sauerkraut prodotta fl-Alsace bħala ħaxixa. Il-proċess ta' manifattura tax-"Choucroute d'Alsace" huwa sempliċi iżda jeħtieġ għarfien kbir. Fil-fatt, biex jinkisbu l-istrixxi twal, irqaq u bojod karatteristiċi, minbarra l-għażla varjetà tal-kaboċċi adattata u ħsad fl-istadju ottimali ta' maturità, wieħed għandu jipprepara l-kaboċċi bir-reqqa. Il-verifika tal-freskezza tal-kaboċċi, imbagħad l-istadji tat-tneħħija taz-zokk, it-tirqim u t-taħkik huma l-stadji ewlenin biex jiġu żgurati riżultati ta' kwalità. Il-kwantità ta' melħ hija aġġustata biex tqis il-kundizzjonijiet klimatiċi fil-mument meta l-kaboċċi jitqiegħdu fit-tankijiet. Il-fermentazzjoni hija naturali, mingħajr l-ebda intervent biex jitħaffef il-bidu tal-fermentazzjoni. Il-batterji lattiċi preżenti fil-kaboċċi u fl-ambjent (tankijiet tal-fermentazzjoni) jintervjenu fil-fermentazzjoni. Għalhekk il-produtturi tas-sauerkraut joqogħdu attenti biex ma jiddiżinfettawx it-tankijiet li jinħaslu bl-ilma biex tiġi rispettata l-flora batterjali, garanzija tal-kwalità organolettika tas-sauerkraut. L-ippakkjar tas-sauerkraut nejja, jew it-tisjir u l-ippakkjar tas-sauerkraut imsajra jirrikjedu l-għarfien tal-produtturi tas-sauerkraut ukoll biex jiġu preservati l-istrixxi twal u rqaq tax-"Choucroute d'Alsace". Manipolazzjoni delikata u b'idejn esperti hija indispensabbli biex ma jinkisrux l-istrixxi tas-sauerkraut. Ix-"Choucroute d'Alsace" għandha l-karatteristiċi li ġejjin: strixxi twal u rqaq; kulur abjad li jagħti għall-isfar ċar; konsistenza tqarmeċ ftit għas-sauerkraut nejja, u konsistenza soda għas-sauerkraut imsajra; togħma ftit aċiduża. Ir-rabta kawżali maż-żona ġeografika tax-"Choucroute d'Alsace" hija bbażata fuq il-kwalità speċifika u r-reputazzjoni tagħha. L-iżvilupp tal-proċess ta' manifattura tas-sauerkraut fl-Alsace huwa r-riżultat ta' żewġ fatturi naturali ta' dan ir-reġjun: il-kundizzjonijiet pedoklimatiċi favorevoli għall-kultivazzjoni tal-kaboċċi, ix-xtiewi ħorox tal-klima semikontinentali. F'dan il-kuntest, l-Alsazjani użaw din it-teknika ta' pproċessar permezz tal-fermentazzjoni li tippermetti li jiġu ppreservati l-kaboċċi disponibbli lokalment fi kwantitajiet kbar filwaqt li jinżammu l-kwalitajiet nutrizzjonali tagħhom. Is-sauerkraut għalhekk setgħet tiġi kkunsmata matul il-perjodu kollu tax-xitwa. L-evoluzzjoni ta' din it-teknika mill-Medju Evu rriżultat fl-iżvilupp ta' għarfien li għadu jintuża llum fl-industriji tas-sauerkraut tal-Alsace. L-għażla tal-varjetajiet ta' kaboċċi, l-itinerarju kulturali, il-freskezza tal-kaboċċi użati kif ukoll l-għarfien espert tal-istadji tat-tneħħija taz-zokk u t-tqattigħ jippermettu li tinkiseb "Choucroute d'Alsace" fil-forma ta' strixxi rqaq u twal. Imbagħad l-għarfien espert tat-tmelliħ (kwantità, distribuzzjoni tal-melħ) u l-fermentazzjoni kompletament naturali tal-kaboċċi, soġġetti għall-kundizzjonijiet klimatiċi tal-Alsace, bl-azzjoni tal-flora lattika tal-kaboċċi u tat-tankijiet tal-fermentazzjoni, jiddeterminaw il-karatteristiċi organolettiċi tax-"Choucroute d'Alsace": togħma ftit aċiduża u konsistenza tqarmeċ ftit. It-tmelliħ huwa ta' importanza kbira għall-konservazzjoni, għall-konsistenza u għall-kulur tas-sauerkraut. Il-karattru anaerobiku tal-fermentazzjoni jippermetti li tiġi evitata l-ossidazzjoni tal-kaboċċi u għalhekk li jinżamm il-kulur speċifiku abjad li jagħti għall-isfar ċar tax-"Choucroute d'Alsace". Dan l-istadju, li jsir fit-tankijiet u f'postijiet fejn it-temperatura mhijex irregolata, huwa direttament soġġett għall-kundizzjonijiet klimatiċi taż-żona ġeografika li jiddeterminaw it-tul tiegħu u jinfluwenzaw il-kwalità tal-prodott lest. Għalhekk dan l-istadju jista' jdum minn ġimagħtejn sa bosta xhur skont it-temperaturi esterni. Għalhekk il-monitoraġġ u l-kontroll ta' dan l-istadju, li huma determinanti għall-kwalità tax-"Choucroute d'Alsace", jiddependu ħafna fuq l-għarfien u l-esperjenza tal-produttur tas-sauerkraut. Fl-aħħar nett, il-manipolazzjoni tas-sauerkraut waqt it-tneħħija mit-tankijiet, eventwalment waqt it-tisjir, u waqt l-ippakkjar, teħtieġ l-għarfien espert tal-operaturi taż-żona ġeografika biex l-istrixxi fraġli u li jinkisru malajr jinżammu sħaħ. Ir-reputazzjoni antika u attwali tax-"Choucroute d'Alsace" hija relatata mill-qrib mar-rabta territorjali qawwija ta' din il-ħaxixa fl-Alsace. L-annessjoni tal-Alsace mal-Ġermanja fl-1871 li ġiegħlet lil ħafna nies mill-Alsace u mill-Moselle jitilqu minn pajjiżhom, għenet biex dan il-prodott isir magħruf fi Franza. Fl-aħħar nett, f'kull ħarifa bosta rħula jorganizzaw il-festi tagħhom tax-"Choucroute d'Alsace", bħal pereżempju Krautergersheim, raħal li huwa magħruf għas-sauerkraut tiegħu, ilu jorganizza l-festa tiegħu mill-1973. (It-tieni subparagrafu tal-Artikolu 6(1) ta' dan ir-Regolament)
Extracted from C_051_2018.html